Mazurek, Milan, poslanec NR SR (2017-12-05):
Vážený pán predsedajúci, vážené kolegyne, kolegovia, dovoľte mi, aby som sa aj ja vyjadril k tejto novele zákona o podpore najmenej rozvinutých okresov v rámci Slovenskej republiky ako obyvateľ jedného z týchto práve najmenej rozvinutých okresov, konkrétne okresu Kežmarok. Je mi veľmi ľúto, že z množstva poslancov, ktorí tu predom vystupovali, bol asi len jeden jediný z východného Slovenska, ostatní asi majú pocit, že sa ich táto téma nedotýka, že ich to nezaujíma, že to nijako neovplyvňuje ich život. Mnohí hodnotili to, v akom stave sa tieto akčné plány nachádzajú, ako boli tvorené, ako vlastne k celému tomuto veľkému fiasku, lebo inak to nazvať nemôžeme, vlastne došlo. Vláda Roberta Fica si pár mesiacov pred parlamentnými voľbami v marci 2016 uvedomila, že dobrou témou na zvýšenie svojho potenciálu vo voľbách môže byť prijatie nejakého zákona, ktorý bude hovoriť o podpore najmenej rozvinutých okresov. Hovorili tam o okresoch, ako je Kežmarok, Sabinov, Poltár, Revúca, Vranov nad Topľou a tak ďalej. Tieto akčné plány, ktoré mali riešiť jednotlivé problémy týchto okresov, boli potom zbúchané za niekoľko mesiacov a potom sa do nich napchalo niekoľko stránok takých úplných zbytočných a nezmyslov, ako tu čítali kolegovia predtým, že sa hovorilo o geografickej pozícii týchto okresov, aké tam majú potôčiky, riečiky, ako tečú, ktorým smerom, ktoré sa do nej vlievajú, vlievávajú a tak ďalej a tak ďalej. Potom sa hovorilo o tom, že sú stovky tisícok eur používané na úplné nezmysly, ktoré so zvyšovaním životnej úrovne, resp. so znižovaním nezamestnanosti nemajú vôbec nič spoločné. Bola tam napríklad spomenutá tá oddychová zóna v Kežmarskom okrese, napríklad prišla vláda s perfektným nápadom zvážať asociálov z osád zadarmo do škôl, čím v podstate ešte len viac zvýšila to sociálne pnutie medzi ľuďmi, ktorí majú pocit, že sú diskriminovaní preto, že, len preto, že sú slušní, si musia za cestovné pre svoje deti platiť, zatiaľ čo títo asociáli to majú v autobusoch jednoducho zadarmo. To sú niektoré z riešení, s ktorými prichádza vláda. No ale keď sa pozrieme s odstupom času – skoro dvoch rokov – na to, ako vlastne tieto akčné plány dopadli, aké sú reálne výsledky, a tie môžeme následne hodnotiť, tak vám môžem ako obyvateľ jedného z tohto najmenej rozvinutého okresu s nezamestnanosťou, s tou oficiálnou, ktorú prezentuje vláda, skoro 20 %, povedať, že sa nezlepšilo vôbec nič. Aj v rozhovoroch s ľuďmi, keby ste si zrobili takú menšiu anketu medzi ľuďmi žijúcimi na východnom Slovensku, by ste sa dozvedali, že sa nestalo vôbec nič, že sa vôbec nič nezlepšilo, že sa nevytvorili žiadne pracovné miesta. A keď som dával žiadosti o poskytnutie informácií na mestá a obce, ako napríklad Rakúsy, Malý Slavkov, Spišská Belá, Kežmarok, Spišská Stará Ves, Sabinov, Lipany, jednoducho dával som ich naozaj veľa, bolo mi odpovedané, že zo sľúbených peniazov, peňazí, ktoré mali byť v danom časovom období pridelené týmto obciam a týmto mestám, bol im pridelený len zanedbateľný zlomok z toho, čo reálne mali dostať, a vďaka tomu dnes môžu skonštatovať, smutne skonštatovať, že sa riešenie nepohlo vôbec nikde. A namiesto toho, aby vláda prijala racionálne riešenia, ako tu boli spomínané, ako je znižovanie daňovo-odvodového zaťaženia pre malých slovenských výrobcov, pre podnikateľov, aby prijala zmenu zákona o verejnom obstarávaní, ktorý dnes zamedzuje verejným inštitúciám možnosť dať si do verejného obstarávania podmienku, aby dodávateľ alebo výrobca produktu, ktoré chce táto verejná inštitúcia obstarávať, musel byť z regiónu alebo aspoň zo Slovenskej republiky, tak vláda prichádza s týmto návrhom zákona, s touto novelou, opätovne prerozdeľovať, tentokrát 1,1 mld. eur na projekty, o ktorých vláda tvrdí, že sú zmysluplné, že majú zmysel, že aj prinesú nejaké výsledky. Už tieto dva roky nám ukázali, že sa nepohlo vôbec nič k lepšiemu, a ja sa pýtam vás všetkých, prečo si majú občania Slovenskej republiky myslieť, že po tejto novele sa to zlepší, že sa to pohne vpred, že vďaka tomu, že pridáte do tohto zoznamu najmenej rozvinutých okresov ďalšie okresy, čím v podstate priznáte, že Slovensko sa nevyvíja dopredu, ale že upadá, čo tým jednoducho Slovensku prinesiete. Ja hovorím, že už keď sa vynakladajú stovky miliónov eur na zvyšovanie zamestnanosti Slovenskej republiky, tak to robme efektívne, robme to tak, že nevynaložíme skoro 600 mil. euro, lebo o takejto sume sa debatuje, na automobilku Jaguar Land Rover, a potom ju postavíme do Nitry. Do Nitry, kde je nezamestnanosť 3 %, a potom sa divíme, že v tej automobilke nemá kto pracovať, a dovážame sem Srbov a Rumunov a obyvatelia aj v týchto okresoch, ako je Kežmarok alebo Vranov nad Topľou, sa nakoniec poskladali nejakým Srbom a Rumunom na prácu v Nitre. Keď sa nad tým človek zamyslí, tak si uvedomí, že toto štátne zriadenie skôr pripomína cirkus ako nejaké logické usporiadanie, ktoré môže priniesť štátom lepší život. Nedávno, minulý týždeň sme tu schvaľovali oddlženie slovenských nemocníc. 600 mil. eur na to, aby sa zakryla neschopnosť vlády a neschopnosť ich nominantov riadiť zdravotnícke zariadenia, ktoré dostali do neuveriteľných dlžôb, a nič sa opäť nevyrieši. Opätovne prísľuby, nejaké plány, koncepcie, riešenia, ale nikdy, nikdy to neprinesie žiaden výsledok. A keď budeme zo Slovenska robiť automobilovú veľmoc, tak môžme dopadnúť, ako hovoril kolega Mizík, ako americké mesto Detroit, pretože tí, ktorí o tom niečo čítali, vedia, že americké mesto Detroit postavilo celú svoju ekonomiku na tom, že drvivá väčšina obyvateľov pracovala v automobilovom priemysle, ale keď prišiel rok 2008 a kríza a znížil sa dopyt po automobiloch, tak sa znížila aj výroba a tým pádom sa prepúšťali ľudia a mesto Detroit bolo tak prvé oficiálne mesto v Spojených štátoch amerických, ktoré vyhlásilo bankrot. Dnes sa to, sa tam môžete ísť pozrieť, pozrieť si aspoň obrázky, fotky, videá, to jedno veľké nepodarené černošské geto s obrovskou kriminalitou. A podobne môže dopadnúť aj Slovensko, keď sem budete dovážať jednu automobilku za druhou. A keď sa hovorilo o tej dotácii pre Jaguar a Land Rover, tak sme akože v tejto súťaži porazili Poľskú republiku, a keď som hovoril o tom s kolegom poslancom poľského Sejmu, tak mi povedal, že to vyjadrenie poľskej vlády o tom, že Slovensko bolo pripravené poskytnúť viac peňazí pre túto automobilku, bola len, bol len politicky korektný nezmysel, pretože sa tam všetci chytali za hlavu, ako môžeme byť tak blbí a vynaložiť tak obrovské peniaze pre túto automobilku, keď oni sami jednoducho neboli ochotní ako niekoľkonásobne väčší štát vynaložiť ani len toľko ako Slovensko, ako to chudobné, malé Slovensko. A potom môžme vidieť tie regionálne rozdiely, keď si porovnáme slovenské pohraničie, ako hovoril pán kolega Heger, keď idete z Vysokých Tatier a prechádzate na poľskú stranu smerom na Jurgów alebo na bialsku..., na Bialku Tatransku a idete po tej brutálne zasneženej ceste so štyrmi kameňmi na meter štvorcový a bojíte sa, že neostanete vykotení niekde v lese, a prejdete naraz na poľskú stranu, máte krásnu, čistú, hladkú cestu, perfektnú, opravenú, novú a pýtate sa, ako je možné, že to zaostalé Poľsko je omnoho ďalej než to perfektné, prosperujúce Slovensko, ktorému tak výborne funguje a štartuje ekonomika, ako to hovorí pán predseda vlády častokrát v televíznych debatách. Mohli by sme hovoriť dlho o tom, ako boli tieto akčné plány koncipované, aké to prinieslo výsledky, hovorilo sa už o tom dlho. Ja som zvedavý na vyjadrenie pána podpredsedu vlády Pellegriniho, ako všetku túto kritiku znesie, ako sa k tomu vyjadrí, ako prisľúbi, opätovne len prisľúbi slovenskej verejnosti, že sa niečo pohne vpred, ale zo svojej pozície môžem povedať, nielen poslanca Národnej rady, ale hlavne obyvateľa jedného z týchto najmenej rozvinutých okresov, že už dávno, dávno neverím, že táto súčasná skorumpovaná, vlastizradná, zlodejská garnitúra môže niečo zmeniť k lepšiemu. Ďakujem.